Matkailijan matkahiiri tulee kauppoihin - Matka24.com\nHiiriuutuus toimii myös liukkaalla lasipinnalla.\nLäppärin hiiri on monelle ongelma. Nyt on tulossa markkinoille Langaton Logitech MX Anywhere 2 -matkahiiri, joka valmistajan mukaan toimii tarkasti millä tahansa alustalla – myös heijastavilla lasipinnoilla.\nTästä pitää huolen Logitechin Darkﬁeld Laser -sensoritekniikka. Lisäksi linjakas muotoilu yhdistettynä hiiren kumipintaan ja pieneen kokoon mahdollistavat töiden tekemisen kaikkialla.\n- Logitech MX Anywhere 2 on kehutun MX Master -hiiren matkaversio, jossa yhdistyvät liitettävyys, pieni koko ja käyttömukavuus, kommentoi Logitechin tietokonetarvikkeiden johtaja Charlotte Johs.\nHiiri voidaan helposti liittää Windows- tai Mac-tietokoneisiin langattomasti Pico Unifying -vastaanottimen avulla tai Bluetooth Smart -teknologiaa hyödyntäen.\nHiiri voidaan kytkeä yhtä aikaa jopa kolmeen eri laitteeseen, joten samalla hiirellä työskentely onnistuu vaikkapa pöytätietokoneen, kannettavan tietokoneen ja tablettilaitteen kanssa. Hallittavaa laitetta voidaan vaihtaa vain yhdellä painalluksella.\nHiiren vapaasti rullaava vierityspainike mahdollistaa nopean rullaamisen pitkienkin blogikirjoitusten ja sosiaalisten palvelujen uutisvirtojen läpi. Nappia painamalla rullauksen voi palauttaa tarkaksi ja hitaammaksi.\nMatkahiiren ominaisuuksia voidaan räätälöidä Logitech Options -ohjelmistolla ja hiirellä voidaan käyttää Mac-tietokoneiden eleohjausliikkeitä. Ladattavalla akulla varustettu matkahiiri toimii täydellä latauksella jopa kaksi kuukautta. Akku myös latautuu nopeasti, sillä yhden minuutin latauksella hiiri toimii jopa kaksi tuntia.\nedellinen 2 / 3 seuraava


Sikailevatko suomalaiset humalassa? Tältä näyttää Helsinki aamuyöllä, katso video! - Studio55.fi\nSikailevatko suomalaiset humalassa? Tältä näyttää Helsinki aamuyöllä, katso video!\nStudio55.fi > Tästä puhutaan Julkaistu 20.11.2012 08:55 (Päivitetty 20.11.2012 11:31)\nStudio55.fissä vierailee tänään MTV3:n Saksan kirjeen vaihtaja Tapio Nurminen, joka aiheutti kesällä kohun kritisoidessaan suomalaisia juomatapoja kolumnissaan. Pitävätkö Nurmisen väitteet sikailevista suomalaisista paikkansa? Katso itse!\nStudio55.fissä keskustellaan tänään suomalaisesta juomakulttuurista. Lähetyksessä vierailevan kirjeenvaihtaja Tapio Nurmisen väitteet humalassa sikailevista suomalaisista saivat vahvistusta, kun jalkauduimme kuvaamaan aamuöistä Helsinkiä.\nKuvausryhmä käväisi Helsingin keskustassa perjantai-illan huuman jo laskettua ja baarien sulkeuduttua. Muutamaa tuntia aikaisemmin samalla paikalla puukotettiin nuorta miestä.\nOvatko suomalaiset muita eurooppalaisia pahempia juomatavoiltaan? Klikkaa kuvaa ja arvioi itse.\nTapio Nurmisen kolumni Euroopan takamaa lätäkön tuolla puolen\nOsallistu keskusteluun – Mitä mieltä sinä olet?\nSuomalaisia juomatapoja puitiin tämän päivän Studio55.fi lähetyksessä Tapio Nurmisen kanssa. Lähetys on katsottavissa myös netistä ja Katsomosta.


”Ei ymmärretä edes työaikojen merkitystä” - Tämä koulu-uudistus meni täysin pieleen | Uusi Suomi\n”Ei ymmärretä edes työaikojen merkitystä” - Tämä koulu-uudistus meni täysin pieleen\n13.10.2019 12:11 päivitetty 13.10.2019 12:11\nAmmatillisen koulutuksen uudistaminen saa päälleen rankkaa arvostelua.\nLVI-Tekniset Urakoitsijat LVI-TU ry lähetti jäsenilleen suhdannekyselyn, jossa se sivusi alan työvoimapulaa ja koulutusreformia. Lvi-alalla on pitkään ollut pula ammattitaitoisesta työvoimasta, etenkin työnjohdosta kasvukeskuksissa.\nTyössäoppiminen on osa ammatillista tutkintoon johtavaa koulutusta. Kyselyyn vastanneiden kommentit paljastavat, ettei nopeaa ratkaisua ongelmiin ei ole luvassa: vuonna 2018 voimaan astunut reformi tuomitaan ankarin sanankääntein.\n”Reformi oli rahoituksen sopeuttamistoimenpide, joka meni ainakin lvi-asennuksen näkökulmasta pahasti pieleen. Tämä ei tainnut mennä oikein kenenkään kannalta putkeen”, summaa kyselyn tulokset LVI-TU ry:n toimitusjohtaja Jari Syrjälä.\nNuorisoasteen opiskelijoiden työssäoppiminen ei lvi-urakoitsijoiden mielestä toimi lainkaan suunnitellusti. Sen oli määrä palvella opiskelijoita, oppilaitoksia, opettajia ja yrityksiä, mutta tähänastiset kokemukset reformista eivät rohkaise.\n”Resursseja on viety alas, eikä oppilaitosten ja yritysten työssäoppimispaikkojen yhteistyö ole pelannut toivotusti. Ammatillisen koulutuksen luvatut lisäresurssit ovat aika vaatimattomia”, Syrjälä sanoo.\n”Ei ymmärretä edes työaikoja”\nSyrjälän mukaan ammattikouluopiskelijat lähetetään työpaikoille ”ilman perustaitoja ja odotetaan, että yrityksissä he saavat ammatillisen koulutuksen ja oppivat elämänhallinnan perusteet.”\nAmmattikouluopiskelijoiden elämänhallinnan puutteilla Syrjälä viittaa vaikeuksiin omaksua tiukkoja työaikoja. Töihin valutaan, jos niin sattuu huvittamaan.\n”Ei ymmärretä edes työaikojen merkitystä, tästä on tullut pirusti palautetta. Kännykät ja pelit ovat toinen palautteen aihe, koska somessa ollaan sekä työaikana että tauoilla.”\nSyrjälä arvelee, että työpaikan tärkeä sosiaalinen puoli jää opiskelijoilla aiempaa heikommaksi. Perinteiset jäynätkin ovat katoavaa kansanperinnettä.\nSyrjälän mukaan koulutuksen työelämälähtöisyys tarkoittaa käytännössä lähiopetuksen minimointia ja opiskelijoiden työntämistä yritysten vastuulle.\n”Näin riippumatta siitä, minkälaiset eväät yrityksellä on kasvattajan ja kouluttajan tehtävässään. Sitä paitsi samat työssäoppimisen ongelmat koskevat alaa kuin alaa.”\nOppilaitoksetkaan eivät ole reformiin tyytyväisiä, koska edellinen hallitus pienensi koulutukseen käytettäviä rahoja. Yritykset, oppilaitokset ja oppilaat ovat kaikki järjestään tyytymättömiä.\nAlan koulutus houkuttelee\nLvi-alan toisen asteen koulutus, lvi-mestarikoulutus ja lvi-alan insinöörikoulutus vetävät hyvin ensisijaishakijoita. Ala on siis suosittu, ja parhaimmillaan yhdellä aloituspaikalla on ollut kaksi ensisijaishakijaa.\nOpiskelijamäärien perusteella nuorisoasteen työssäoppimispaikkoja pitäisi löytää yli tuhat vuosittain. Syrjälän näppituntuma kertoo, että määrästä 40-50 prosenttia löytää paikan lvi-asennusyrityksistä.\n”Muiden jaksot järjestetään tavalla tai toisella esimerkiksi teollisuuden tai kaupan yrityksissä. He jäävät vaille konkreettista urakoinnin työelämäkokemusta, eikä työmaan käytäntöjä opi koulun penkillä.”\nTyöpaikalla tapahtuvaan oppimiseen on rakennettu useita portaita: koulutuksen suunnittelu, koulutussopimus, työpaikkaohjaajien koulutus, opiskelu työpaikalla ja osaamisen arviointi vaativat kukin paneutumista.\nAmmatillista koulutusta koskeva lainsäädäntö on uusittu kokonaan: nykyisin suuri osa oppimisesta ja arvioinnista halutaan toteuttaa työpaikoilla. Tavoitteena on toimiva yhteistyö työelämän ja oppilaitosten välillä.


Langankuluttaja: pikapäivitys :)\nTuli leimatkin! Jee!!\nElikkäs, tilasin Finnstamperilta jo joulukuussa (muistaakseni) läjän leimasimia. Ja yhden viheliäisen täyttömustepullon...\nOtetaas ensin ne leimat. 2 erilaista lentopostileimaa, kissa, perhonen, "handmade" ja kirjaimet. Kirjaimet löytyy täältä, FS290 ja FS291. Numerot tilasin edellisen tilauksen yhteydessä.\nNalleleima oli kaupantekijäinen. Musta mustepullo oli tosiaan yksi, mikä oli hankintallistalla. Ongelma oli se, että Sarilla ei sitä silloin ollut ja minä sanoin, että "nou hätä, mulla on aikaa." No, odoteltiin sitten jonkun aikaa, mulla ei noille leimoille niin kauhea kiire ollut... Unohdin jo tilauksen jossain välissä ja tammikuun loppupuolella taisin alkaa kyselemään asian perään... Ei kuulemma ollut vielä tullut mustetta, joten odoteltiin vähän lisää :) (ei mikään kiire, kun tilausta en ollut maksanut).... Helmikuussa sitten tuli tieto, että tavara on tulossa, mutta ei ihan heti, koska Sari oli lähdössä itse lomalle ja pakettia ei kannattanut tietenkään silloin kotiin toimittaa. Sen jälkeen olinkin itse lomailemassa. Sitten kysäisin taas, että no, mikäs on tilanne. Paketti oli tilattu ja maksettu (toisin kuin minun leimat, tilattu mutta ei maksettu, edelleenkään) ja toimitettu. Ja sen piti olla perilläkin, kaiken järjen mukaan. Mutta ei, se oli hukassa! Ääk!!\nPaketti löytyi, tuotteet tarkistettiin ja lasku lähetettiin sähköpostilla minulle. Vieläkään ei ollut mikään kiire leimoilla. Maksoin tilauksen perjantaina ja lauantaina aloin olla jo ihan hermona, että miksei tuotteet tule. Eri pankkikin vielä... grr :) Tänään siis tuli leimasimet, 1 arkipäivä maksamisesta. Älyttömän nopeaa toimintaa ja erinomaisen kärsivällistä odottamista kummaltakin suunnalta. Voin vain suositella.\nMuutama juttu vielä. Nämä leimasimethan on niitä "unmounted" versioita, eli pelkkä muovilätkä. Minä en vieläkään osaa hahmottaa, että nuo todella on leimasimia :) Samalla kun kiskoin noita pussista taas ulos (jokainen pakattu omaan minigrip pussiin) mietin, että kyllä mahtaa olla ärsyttävä survoa niitä pusseihin... Tein testileimat ja pesin leimasimet. Kuivasin ja aloin laittamaan pussiin takaisin, niin nehän sujahtivat tosi helposti sinne.. Eli pussiin laittaminen on paljon helpompaa kuin pois ottaminen... Ja ne pleksit, joita Finnstamperilla on, on kyllä ältsin hyviä näitten leimasinten kanssa. Näkee paljon paremmin, mihin kohtaan leiman länttää kuin perinteisillä puupalikka-leimoilla.\nRiikalle (ja muillekin) tiedoksi, tilkkupeiton suunnitelma on tehty EQ5-tilkkuohjelmalla. Siihen saa skannattua haluamansa kankaat, eli tuo on tehty ihan näillä tilatuilla kankailla :)\nPosted by Meeri at 10:59\nTilasin Finnstamperilta Kutsu-leimasimen ja oli tosi tyytyväinen palveluun! :)


Näin hyväksymme toimittajat hankintalähteiksemme | Orion\nNe lukuisat toimittajat, alihankkijat ja palveluntarjoajat, joilta ostamme tuotteita ja palveluja, ovat oleellisesti osallisina toimintaketjussamme ja vaikuttamassa sen kokonaislaatuun. Huolehtimalla siitä, että hankintalähteemme täyttävät vaatimuksemme, varmistamme valmistamiemme ja markkinoimiemme tuotteiden moitteettoman laadun ja turvallisuuden niiden käyttäjille sekä sitoutumisen vastuulliseen toimintaan.\nOrion-konsernin koko toiminnan laadullisina peruslähtökohtina ovat EU:n yhteisiin säännöksiin perustuvien hyvien toimintatapojen mukaisuus tuotannossa, laboratorioissa, tutkimuksessa ja markkinoinnissa, sekä prosessien tehokkuus ja toimivuus, tuotteiden turvallisuus ja tasalaatuisuus sekä toimitusvarmuus. Toimintaamme ohjaavat laatukäsikirja, sisäiset ohjeistuksemme sekä toimintaohjeemme (SOP, standard operating procedure). Erityisen yksityiskohtaisesti ohjeistettuja ovat ne toiminnot ja prosessivaiheet, jotka ovat kriittisiä toiminnan hallinnan ja laadun sekä tuotteidemme virheettömyyden varmistamisen kannalta.\nTuotevastuun hallinta on olennainen osa kaikkea tekemistämme Orionissa, jonka avulla varmistamme tuotteiden moitteettoman laadun ja turvallisuuden niiden käyttäjille. Viranomaismääräysten, ohjeiden, standardeiksi määritettyjen toimintatapojen sekä konsernillemme vahvistettujen koodien ja politiikkojen noudattaminen on lähtökohtana niin omissa kuin liiketoimintaamme osallisten ulkopuolisten kumppaneiden toiminnoissa.\nEdellytämme sekä oman henkilökuntamme että kumppaneidemme sitoutuvan laatutavoitteisiimme ja myös ymmärtävän niiden tarkoituksen: että potilas ja lääkereseptin kirjoittava lääkäri voivat luottaa siihen, että Orionin valmiste on aito ja myyntiluvassa vahvistettujen spesifikaatioidensa mukainen ja että se on tullut apteekkiin aukottomasti hallitussa ja valvotussa toimitusketjussa.\nVastuullisuudessa olemme sitoutuneet korkeisiin standardeihin, joten voimme odottaa samaa myös liiketoimintakumppaneiltamme. Orionilla liiketoimintakumppanit ovat toimittajia, jakelijoita ja muita yhteistyökumppaneita arvoketjussamme. ’Orionin odotukset liiketoimintakumppaneitaan kohtaan’ (Third Party Code of Conduct) kiteyttää ne vähimmäisvaatimukset, joihin edellytämme kumppaneidemme sitoutuvan. Viranomaisvaatimusten lisäksi se sisältää keskeiset liiketoiminnan vastuullisuutta ja eettisyyttä koskevat periaatteet. Lisäksi odotamme toimittajiemme tunnustavan ja noudattavan ’Orionin toimittajia koskevia vastuullisuusvaatimuksia’ (Supplier Sustainability Requirements). Nämä ovat vähimmäisvaatimuksia, joita odotamme toimittajiltamme varmistaaksemme toimittajien noudattavan Third Party Code of Conduct:ia ja muita johtamisjärjestelmiä, turvallisia työkäytäntöjä, ympäristöä, terveyttä ja turvallisuutta koskevia vaatimuksia.\nValitsemme tavaroiden ja palvelujen toimittajat kumppaneiksemme globaaleilta markkinoilta\nLääkkeitä valmistaville ja kehittäville yrityksille materiaaleja ja palveluja tuottavien yhtiöiden toiminta on globaalisti verkottunutta. Ne lukuisat toimittajat, alihankkijat ja palveluntarjoajat, joilta ostamme tuotteita ja palveluja, ovat oleellisesti osallisina toimintaketjussamme ja vaikuttamassa sen kokonaislaatuun.\nYhteistyön edellytyksenä on varmistaa, että ostettavan palvelun tai tuotteen ja sen tuottajan laatu, toimivuus ja toiminta sekä itse hankintaprosessi vastaavat Orionin laatu-, EHS- ja muita toimintapolitiikkoja, Orionin edellyttämää GxP:n ja viranomaisvaatimusten tasoa, Third Party Code of Conduct:ia ja toimittajien vastuullisuusvaatimuksia. Hankintoihin kohdistamamme vaatimukset ja niiden tärkeysjärjestyksen määrittelemme hankinnan luonteen, tarkoituksen ja kriittisyyden mukaan.\nToimittajan hyväksyttävyyden toteamme pääsääntöisesti kyselyihin ja auditointeihin perustuvilla arvioinneilla, joihin voimme käyttää omien resurssiemme lisäksi myös niihin erikoistunutta palveluntarjoajaa. Mitä laajemmasta ja kriittisemmästä hankintasuhteesta on kyse, sitä tärkeämpää meille on tehdä seikkaperäinen auditointi kohteessa paikan päällä varmistuaksemme kohteen toiminnan moitteettomasta laadusta.\nHyväksymisen ja sen seurannan menettelytapaan vaikuttaa moni seikka, kuten se, onko kyseessä täysin uuden tuotteen, palvelun tai toimittajan valinta vai jo vakiintunut hankintasuhde, sekä hankittavan tuotteen tai palvelun kriittisyys Orionille.\nLuokittelemme toimijat useasta tarkastelukulmasta. Ensinnäkin ryhmittelemme heidät tuote- ja palvelukategorioihin. Lisäksi luokittelemme toimijan kriittiseksi tai ei-kriittiseksi sen mukaan, kuinka tärkeäksi olemme riskiarvion perusteella määrittäneet toimijan tuote- ja hankintastrategioidemme kannalta. Toiminnan kokonaislaadun arvioinnin perusteella myönnämme toimittajalle hyväksymistason, joka parhaimmillaan on ’Luotettava, Auditoitu’ ja heikoimmillaan ’Hylätty’.\nEnsiarvioinnin jälkeen seuraamme suunnitelmallisesti hankintalähteidemme kykyä täyttää vaatimuksemme, ja päivitämme arviomme. Kriittiset toimijat arvioimme vuosittain ja kaikki toimijat viimeistään kolmen vuoden kuluttua edellisestä arviosta.\nHankintasuhteissamme pyrimme pitkäaikaiseen ja rakentavaan yhteistyöhön, josta molemmat osapuolet hyötyvät. Säännönmukaisissa tapaamisissa kumppanin kanssa sovimme kehitys- ja toimintasuunnitelmista ja arvioimme yhteistyömme sujuvuutta. Tärkeimpien toimittajasuhteiden hallintaan nimeämme organisaatiostamme vastuuhenkilöt tai -toiminnot.\nYhteistyön perustana ovat Orionin ja tavaran tai palvelun toimittajan määrittämät osapuolien velvollisuudet, vastuut, yhteistyön ehdot ja periaatteet.\n'Orionin Code of Conduct -toimintaperiaatteet kolmansille osapuolille' kiteyttää ne vähimmäisvaatimukset, joihin edellytämme kumppaneidemme sitoutuvan. Viranomaisvaatimusten lisäksi se sisältää keskeiset vastuullisuutta ja eettisyyttä koskevat periaatteet.\nLue täältä, millaisia vastuullisuustavoitteita asetamme toimittajillemme.\nKumppanuudet ja verkostoituminen ovat tärkeitä Orionille kautta koko toiminnan arvoketjun. Toimimme yhteistyössä muiden yhtiöiden kanssa niin tutkimuksessa ja kehityksessä, valmistuksessa kuin tuotteiden kansainvälisessä markkinoinnissakin.


Valonkaupunki Jyväskylä: Ympäristöystävällinen ulkovalaistus -hanke\nJyväskylän kaupunki » Valon kaupunki » Valon kaupunki » Projektit » Ympäristöystävällinen ulkovalaistus -hanke\nJyväskylän kaduilla ja puistoissa on ulkovalaisimia yli 31 000. Valaistusta tehostamalla ja sen ympäristövaikutukset huomioimalla ei vain luoda viihtyisää ja turvallista ympäristöä ihmisille, vaan myös energia- ja kulusäästöjä kaupungille. Katso tarkemmat tiedot valaistusverkosta täältä: http://www.jkl.fi/kaupunkirakennepalvelut/yhdyskuntatekniikka/ulkovalaistus.\nUlkovalaistus ja ympäristö\nJyväskylä on edelläkävijä ympäristöystävällisten valaistusjärjestelmien kehittämisessä. Kaupunki on toteuttanut Ympäristöystävällinen ulkovalaistus -hanketta jo vuodesta 2009. Hankkeen tavoitteena on saavuttaa energian säästöä uusimalla valaisintekniikkaa ja valaistuksen ohjausjärjestelmä. Energiaa säästetään valaistuksen paikallisella täsmäohjauksella, siirtymällä pienempitehoisiin lamppuihin sekä käyttämällä uusinta tekniikkaa. Samalla ympäristö kuormittuu vähemmän, koska nykyaikaisissa lampuissa on vähän tai ei lainkaan elohopeaa. Valaistuksen aiheuttamaa häikäisyä saadaan myös pienennettyä, mikä puolestaan lisää turvallisuuden tunnetta ja ympäristön viihtyisyyttä.\nJyväskylän kaupunki on sitoutunut noudattamaan kuntien energiatehokkuussopimusta. Uusimman sopimuksen tavoitteena on 7,5 prosentin energiansäästö vuoteen 2025 mennessä. Uusien ulkovalaistuksen piirissä olevien energiatehokkaiden toteutustapojen löytäminen jatkossakin on tärkeää.\nKaupungin ulkovalaistuksen rakentaminen vaatii energiataloudellista ajattelua, sillä valaistuksen järjestämisestä aiheutuu aina kustannuksia. Kaupunki käyttää vuosittain noin 700 000 euroa uuden katuvalaistuksen rakentamiseen. Tämän lisäksi investoidaan erillisiin valaistuskohteisiin, kuten siltojen tai julkisivujen valaistukseen. Valaistuksen huolto- ja energiankustannuksiin varataan vuosittain noin kaksi ja puoli miljoonaa euroa.


VIDOE: Wow! Venäläisjuniorit veivaavat rankkareita joihin vain harvat pystyvät\nVIDEO: 7 - 8 vuotiaat venäläiset kiekkojuniorit saavat huimaa rankkariopetusta\nVenäläisestä kiekkokoulusta ponnistaa vuosittain maailmalle iso määrä huiman yksilötaidon omaavia pelaajia. Nämä 7 – 8 vuotiaiden junnujen rankkariveivaukset osoittavat, että asiaan ei ole tulossa muutosta lähitulevaisuudessa.\nEntinen KHL-pelaaja Alex Antropov toimii tällä hetkellä 7 – 8 vuotiaiden kiekkojunioreiden valmentajana Venäjällä. On aivan tavanomaista, että usea entinen pelaaja alkaa kiekko uran jälkeen valmentajaan junioreita tai muita joukkueita. Se mikä kiinnittää huomion Antropovin valmennustyöhön ja metodeihin ovat hänen junioreidensa uskomattomat taidot ampua rangaistuslaukauksia. Ja mikä erikoisinta, osa rankkareista ovat suoraan jääkiekkovideoita ammatikseen ”tubettavan” Pavel Barberin kikkakirjasta. Eli jos kenialainen Julius Yego nousi keihäänheiton maailmanhuipulle YouTube-videoiden avulla, niin ilmeisesti samalla tavalla pn mahdollista oppia rankkarispesialistiksi lätkäkaukalossa.\nVaikea sanoa mikä ajatus Antropovilla on taustalla näiden rangaistuslaukausharjoitteiden kanssa. Se on kuitenkin varmaa, että mikäli nämä pojat joskus joutuvat ratkaisemaan otteluita rangaistuslaukauskilpailussa, niin he ovat valmiita ja heillä on todella iso laatikollinen liikkeitä joilla veivata vastustajan maalivahdin pää pyörälle.\nAlla vielä video materiaalia venäläisjunnujen huikeista taidonnäytteistä. Saisikohan suomalaiset kiekkonuoret Teemu Selänteen maalintekokoulusta muutaman samankaltaisen kikan taskuunsa?\nVideo, jonka Pavel Barber (@heybarber) julkaisi 22. 08ta 2016 klo 13.22 PDT


Hevosen Uni - Eläinlääkäri Equivet Espoo\nYllä olevassa videossa esiintyy hevonen, jolla on narkolepsiaan viittaavia oireita. Tässä tapauksessa kyseessä oli kuitenkin krooninen unen puute, ns. sleep deprivaatio, jossa hevonen ei halunnut mennä makaamaan ollenkaan ja alkoi oireilla näin sen takia. Kun hevosen kiputilat hoidettiin, hevonen alkoi nukkumaan makuulla ja narkolepsia-tyyppiset oireet alkoivat heti vähentyä merkittävästi.\nLevosta, unenlaadusta ja niiden merkityksestä toimintakyvylle on ollut laajasti keskustelua ihmisten yhteiskunnassa. Hevosten nukkumisesta ei kuitenkaan oikeastaan puhuta, vaikka ilmiöt ovat hevosilla hyvin samankaltaisia. Meitä ihmisiä vaivaava multimedian ja erilaisten vaatimusten ristipaine sekä ärsyketulva häiritsee herkästi unenlaatuamme. Hevosten elämänrytmi on valtaosassa talleista suhteellisen säännöllistä, jolloin olosuhteiden puolesta säännöllinen unirytmi usein on mahdollinen. Kuitenkin myös eläimillä voi olla haasteita unenlaadun ja -määrän kanssa. Kotona omistajiensa kanssa asuvista lemmikeistä on luontevaa havaita niiden levon laatua, mutta talleissa asuvien hevosten – etenkin jos varsinaiset tallityöt hoituvat muiden toimesta – unitavoista, -määrästä tai -laadusta voimme olla useammin tietämättömiä.\nOn yleisesti tunnettu asia, että hevoseläimillä on muihin meille tuttuihin eläimiin verrattuna poikkeuksellinen ominaisuus kyetä nukkumaan seisaallaan. Hieman vähemmän laajasti tunnettu asia on se, että seisallaan nukkuva hevonen voi toki torkahtaa kevyeen pinnalliseen uneen, mutta pidemmän päälle elintärkeään syvään uneen hevonenkin pääsee vain makuullaan. Torkkuessaan seisaallaan hevonen käyttää nk. passiivista seisontamekanismia, joka termistään huolimatta vaatii pientä lihasaktivaatiota pystyasennon säilyttämiseksi. Syvän unen aikana katkeaa motorinen aktivaatio lihaksistoon, jolloin pystyasennon hallintaa tai liikettä ei voida tuottaa. Hyvin toimiessaan tämä ilmiö mahdollistaa myös unien näkemisen niin, ettei yksilö lähde toteuttamaan unien aikaisia tapahtumia tiedostamattomassa tilassa.\nOn arvioitu, että hevoset tarvitsevat syvää unta keskimäärin noin 0,5-2 tuntia vuorokaudessa, jakaantuen usein useampaan lyhyempään jaksoon. Tämä sopeuma on luonnollisesti käytännöllinen saaliseläimen hengissä selviämiselle. Hevonen pärjää päällisin puolin arvioiden hämmentävän pitkään hyvin vähäisellä tai olemattomalla syvän unen määrällä. Kuitenkin pitkittyessään tälläkin on seurauksensa. Syvän unen puutteesta tiedetään ihmisten puolelta, että se mm. vaikuttaa heikentävästi ajatteluumme, huonontaa oppimista ja muistintoimintaa, lisää kivun-, ahdistuksen-, masennuksen-, pelon- ja ärtyneisyydentunteita sekä heikentää fyysistä palautumista ja altistaa vammautumiselle. On oletettavaa, että pitkittyneesti syvän unen puutteesta kärsivillä hevosilla esiintyy samoja ilmiöitä. Ko. oireet ovat kuitenkin sen verran epämääräisiä, että syvän unen puutostilaa pohditaan hyvin harvoin oireiden aiheuttajana. Syvän unen puutostila tulee harkintaan oikeastaan vasta kun jostain syystä havahdutaan siihen, että hevonen ei mene makuulle ja/tai sillä esiintyy ns. narkolepsia-oiretta eli seisten torkahtamisen yhteydessä horjumista tai kaatumista etujalkojen yli vuohisille, etupolville tai taakse.\nVarsinainen narkolepsia eli nukahtelusairaus on seurausta aivojen univalvevaihtelua säätelevän välittäjäainejärjestelmän häiriöstä. Hevosilla esiintyy varsinaista narkolepsiaa melko harvinaisena. Tauti puhkeaa nuorelle hevoselle, ja sille on tyypillistä edellä kuvattu horjuminen tai kaatuilu rauhallisissa tilanteissa. Narkolepsiaa sairastavalla hevosella ei pitäisi taudin puolesta olla mitään estettä nukkua myös makuulla normaaliin tapaan. Sairauteen ei ole varsinaista hoitoa eikä se yleensä vaikuta hevosen hyvinvointiin, kunhan tarvittaessa jalat suojataan kolhuilta ja ympärillä olevat ihmiset ovat oman turvallisuutensa takia tietoisia hevosen mahdollisesta taipumuksesta torkahdella jaloiltaan.\nJos hevosella havaitaan narkolepsia-oiretta, on syytä lähteä selvittelemään oireen alkusyytä tarkemmin. Hevosen nukkumiseen liittyvien yksityiskohtien selvittely vaatii joskus salapoliisin työtä, kuten hevosen karsinakäytöksen tarkkailua ja esimerkiksi tallihenkilökunnan haastattelemista nukkumishavaintojen, karsinan kuivikkeiden ”petaamisen” asteesta ja päätymisestä karvan ja talliloimien päälle. Mikäli havaitaan, ettei hevonen todella käy makaamassa, on ryhdyttävä selvittämään syitä tähän. Ympäristön rauhallisuuden ja esim. pihatossa laumadynamiikan huomioiminen ovat tärkeitä. Ikääntyneet tai vaivaiset hevoset saattavat ulkona asuessaan pantata nukkumista makuulla kovan tai kylmän alustan vuoksi, tai puolestaan joku tallissa asuva hevonen voi kyetä asettua nukkumaan vain ulkona laitumen tai tarhan rinteessä, koska siihen siirtyminen ja ylösnousu sujuvat helpommin. Eläinlääkärin ja eläinfysioterapeutin tutkimukset ovat olennaisia mahdollisten tuki-ja liikuntaelimistön kiputilojen löytymiseksi ja lievittämiseksi. Vaikka seisten horjahdellen tai kaatuillen nukahtelemalla oireileva hevonen olisi nuori, asia kannattaa tutkia.\nVarsinainen narkolepsia on melko harvinainen ja myös nuorella hevosella voi oireiden taustalla olla erilaiset kivut, jotka saavat sen välttämään makuulle menoa, mikä aiheuttaa syvän unen puutetta. Makuulle menon välttämisen taustalla yleisimmin esiintyviä kiputiloja ovat etupolvien, kaulan ja ristiselän ongelmat, mutta mikä tahansa kiputila voi olla olennainen tässä vaivassa. Löytyneiden ongelmien tehokas eläinlääketieteellinen hoito on samalla tärkeä askel narkolepsian erotusdiagnostiikassa. Mikäli horjahtelu ja/tai kaatuilu loppuu tai vähenee ja maaten nukkuminen lisääntyy kipujen lievittymisen myötä, ei ole kysymys aidosta narkolepsiasta vaan unideprivaatiosta, jolloin tilannetta voidaan hoitaa ja hevosen elämänlaatua merkittävästi parantaa.\nTiivistetysti hevosen unesta:\nsyvä uni on tärkeää myös hevosille ja se on mahdollista vain makuulla. Sen puute voi vaikuttaa hevosen elämänlaatua heikentävästi.\non hyvä pitää edes suuntaa-antavasti tiedossa pääseekö hevosesi makuulle tai nukkuuko se säännöllisesti (vähintään muutaman kerran viikossa) makuullaan.\nmikäli hevosella havaitaan narkolepsia-oireita (oli se nuori tai vanha), selvitä käykö hevonen nukkumassa makuulla ja tutkituta se eläinlääkärillä ja eläinfysioterapeutilla mahdollisimman pian. Makuulle menon välttämisen syynä voi olla monenlaisia kiputiloja, ja hevonen tulee tutkia perinpohjaisesti.\nTeksti: Eläinfysioterapeutti Selma Piha, Hevossairauksien erikoiseläinlääkäri Laura Muilu


> Home Page > Yhteisöt > Thunder Bayn kaupunki\nTervetulo Ontarion Thunder Bayhin\nNauti kaikkien parhaista puolista\nThunder Bay on kaupunki, joka nauttii kaikkien parhaista puolista. Se on Luoteis‐Ontarion keskuspaikka ja tarjoaa kaikki suurelta kaupungilta odotettavissa olevat palvelut kuitenkin ilman suurkaupunkiasumiseen liittyvää hälinää, hyörinää, melua ja saastetta.\nYläjärven rannalla sijaitseva Thunder Bay on suurenmoinen rantakaupunki, josta voi nähdä tarunomaisen nukkuvan jättiläisen, Thunder Bay is a magnificent waterfront city. It combines a relaxing, natural atmosphere with lively urban space, making it one of the most diverse places to asua, tehdä, työtä, harjoittaa liiketoimintaa ja pelata/leikkiä.\nThunder Bayn asukkaat saavat hyötyä erinomaisesta elämänlaadusta. Kaupungissa on tarjolla huokeita asuntoja, turvallisia asuinalueita, korkealaatuista koulutusta, innovatiivista terveydenhoitoa, lisääntyviä ammattiuramahdollisuuksia, vilkas kulttuurielämä ja erinomaista ulkoilmavirkistystä puhtaassa, vihreässä ympäristössä.\nThunder Bay on täynnä erilaisuutta ja jännittäviä havaintoja ja paikka, missä menneisyys kohtaa tulevaisuuden ja arkipäiväinen kohtaa odottamattoman. Millaista tahansa elämäntyyliä etsitkään, löydät sen juuri Thunder Bayn kaupungista. Meillä on kaikkien parhaat puolet.


Crayn NNSA/Sandia National Laboratoriesin Red Storm -supertietokone on maailman kuudenneksi nopein.\nJulkaistu: 29.4.2008 10:11\nUutistoimisto Reutersin mukaan Intel ja Cray tähtäävät petaflops-luokan supertietokoneisiin. Sellaisten tietokoneiden nopeus on siis yli tuhat biljoonaa laskutoimitusta, eli toisin sanoen biljardi laskutoimitusta, sekunnissa. Intel pyrkii sopimuksen avulla kasvattamaan osuuttaan maailman kaikkein raskaimmissa laskentaratkaisuissa. Craylla on tällä hetkellä kolme tietokonetta maailman kymmenen nopeimman joukossa, nopein niistä sijalla kuusi. Valmistaja on luottanut aikaisemmin muun muassa AMD:n suorittimiin, mutta aikoo nyt siirtyä Intelin tarjokkaisiin. Cray aikoo saada ensimmäisen petaflops-luokan koneen valmiiksi myöhemmin tänä vuonna Oak Ridge National Laboratorylle Yhdysvalloissa. Sopimuskumppanit sanoivat yhteistyönsä synnyttävän järjestelmiä, joiden avulla voitaisiin ratkaista erittäin monimutkaisia tieteellisiä, teknisiä ja humanitaarisia haasteita.


Ei saa mennä ulos saunaiholla: 2 pelkoa\nMinäkin pelkäsin pienenä, että vanhempani eroaisivat. Mutta pelko oli turha - ja lienee tulevaisuudessakin! Mojovaa sunnuntaita!\n10. maaliskuuta 2013 klo 10.20\nTäällä aamulla 28 astetta pakkasen puolella. Ei kyenny linnut heti aamusta tulemaan sapuskalle, kun sitä niille vein. Nyt jo lentelevät (enää 6½ pakkasta) ja kissat kyttää niitä. Tarkenevat aurinkoisessa paikassa kytätä, eli huussilla.\nElämä on, ihan mihkä sitä vertaa. Kannattaa kummiskin siitä nauttia ja lopettaa se viimonenki pelkääminen. Jos kone tippuu, niin sitten sen on tarkotettu tippuvan. So what??\nMinä en pelkää mitään. Tai niin ainakin luulin, kunnes aloin pelätä joitakin ihmisiä. Lentokoneessa joskus ajattelen, että mitäs jos..., mutta sitten tajuan, ettei siitä mitään hyötyä ole. Jos putoaa, niin putoaa.\n10. maaliskuuta 2013 klo 13.22\nMinä pelkäsin aiemmin kaikkea mahdollista. Viime aikoina pelkojen määrä on vähentynyt huolestuttavasti.\n10. maaliskuuta 2013 klo 17.01\nPelot on ihan inhimillisiä, eikä niille tai lähinnä itselle tai toisille voi ja kannata sanoa että lakkaa olemasta tyhmä lento/juures/ahtaanpaikan/hämähäkki/sipulipelko. Ne tuskin vaikeuttavat elämääkään, jos ei liian hallitsevaksi käy. Joten pidä lentopelkosi, hanki vaikka kaksi muuta fobiaa lisää!\nMinä pelkään pommeja ja räjähdyksiä. Tai lähinnä kammoan ja inhoan. Kaikilla omansa.\n10. maaliskuuta 2013 klo 18.59\nMinä olen pelännyt yli 60 vuotta hammaslääkäreitä ja saman ajan olen heitä inhonnut. Ketä mistäkin syystä ja taatusti aiheellisesti. Haaveilen kirjan julkaisemista jokaisesta epäinhimillisestä kohtelusta ja kohtelijasta. Ja tämä on tuhannen tosi.\nAuts. Olen tavannut mukaviakin hammaslääkäreitä.\nSe on mieletön energia joka minullakin on tuhraantunut elämässäni turhiin pelkoihin. Ja uusia tulee koko ajan eikä niille voi mitään. Vai voiko?\n10. maaliskuuta 2013 klo 21.23\nOlen anonyymi nro1. Miksipä ei olisi joillakin tapaamistarinassa mukaviakin hammaslääkäreitä. Me sodanjälkeiset mätähampaat ja työläisten tyttäret emme vaan heitä tavanneet. Loputkin hampaat revittiin pois ja minäkin 24-vuotiaana valmiina opettajana yritin hymyillä halvimman keramiikkataiteilijan luomuksilla. Sallittakoon ihan totuudellista realismia.\nOnneksi sen suhteen tasa-arvo on mennyt eteenpäin.\n10. maaliskuuta 2013 klo 22.04\nTämänpäiväisistä palkituista - lyhyistä - mainitsemasi Hiljaisen talven lapsi teki suurimman vaikutuksen. (Oli vaikuttava se englantilainen koko skaban voittajakin, ei silti.)\nEi tullut yhtään sellainen olo, että olisi salaa kurkkinut vieraan ihmisen elämää. Elokuva hehkui kunnioitusta ja lämpöä.\nVoiko olla surullisempaa kuvausta lapsuudenperheestä kuin se, että lapsi istuu aina selin muuhun perheeseen?\nJa se, miten tyttö - nuori nainen - liikuttui, kun hänen hiuksiaan kammattiin ja hänelle sanottiin pari kaunista sanaa.\nVoi ihmisen yksinäisyyttä...\nPidin siitä englantilaisesta kovasti. Jännä miten näkökulma muuttui siitä valvontakameran alun kuvasta siihen kun näki minkälainen kyyninen paskiainen tuo virkailija oli. Tuntui melkein reilulta se naulakoneen käyttö.\n10. maaliskuuta 2013 klo 22.28\nNaulapyssymies taisi tulla kiittämään saamastaan palvelusta, viiveellä.\nSiirtymä alun tapahtumista "nykyhetkeen" oli hienosti toteutettu.\n10. maaliskuuta 2013 klo 22.56\nMinä pelkäsin lapsena maailmanloppua ja joutumista helvettiin. Kotota kulki jotain jehovantodistajia.\nMeni ohi vasta kun irtaannuin uskonnoista.\nLisäksi pelkäsin naapurin äkäistä koiraa. Koiria pelkään vieläkin, paitsi muutamia tuttuja.\n11. maaliskuuta 2013 klo 2.06\nMaailmanloppua minäkin pelkäsin. Pelkäsin sekä taivasta, että helvettiä. Minä pelkäsin joutuvani yksin kävelemään taivaan kullattuja katuja ja muutenkaan taivaan ilot eivät kuulostaneet tavoiteltavilta.\n11. maaliskuuta 2013 klo 7.00


Tue Jan 16 21:01:00 2018\nMinulla on kolme toisistaan poikkeavat lempparit:\n•Rumiko Takahashi: tekee sarjojensa huumorin juuri oikein ja sarjoja saa aina lukea maha kipeänä naurusta :) Piirrosjälkikin on rentoa ja omansanäköistä.\n•Ai Yazawa: Tarinat aina niin ihanan realistisia ja piirrosjälki omansa näköistä.\n•Kaoru Mori: Piirosjälki aivan ihana ja tarkka ja ihana. Tarinoitakaan (Emma & a Bride story) ei voi olla rakastamatta :) ja kuten aiemmissakin, piirrosjälki on niin omanlainen.\nKaksikko Tsugumi Ohba ja Takeshi Obata. Death Note ja Bakuman ovat molemmat aivan mahtavia mangoja.\nTsugumi Ohban tarinat ovat niin hyviä ja hän osaa taitavasti tehdä kaikki juonenkäänteet, hahmojen kehittymiset ja juonetkin ovat hyviä. Jään helposti koukkuun hänen tarinoihinsa!\nTakeshi Obatan taide on kaunista: anatomia täydellisesti kohdallaan, ja tyyli on juuri sopivan realistinen minun silmiini. Lisäksi tyyli on ainutlaatuinen, joka on todella tärkeä asia minulle. Takeshi Obata hallitsee tyyliään hyvin!\nKomppaan Deitsua ja samoista syistä. :)\nSitten perustelut vielä yhdestä suosikki mangaka:stani.\nHän on vain uskomaton ja hänen lyhytarinansa ovat aivan uskomattoman hyvin suunniteltu.\nHänellä on erilainen kerrontatapa, kun muilla mangakoilla ja lisäksi hän tykkää yhdistellä monia kulttuureja yhteen ja näin ollen nämä asiat yhdistyvät hänen tarinoissaansa myös.\nLisäksi, Yamazakin piirotyyli on todella realistista ja hän osaakin kuvata ihmisiä eri aikakausilta todella hyvin. Yamazakin kädenjälki on aivan kun katselisi maalauksia, jonka taiteilijat ovat maalanneet.\nLopuksi hän on vielä nuori ja on saanut jo palkintojakin.\nEn ole muita hänen sarjojaan lukenut, kun ainoastaan Thermae Romaea. Pitäisi päästä lukemaan lisää hänen sarjojaan :)\nYana Toboso Toboso teki mun lempisarjan, Kuroshitsujin. Mahtava huumorintaju, paras piirtojälki.\nKatsura Hoshinon tyyli oli silmiä hivelevää D. Gray-Man sarjan puolessa välissä. Ja tarinan kerronta on sujunut kohtuullisesti koko sarjan ajan.\nYusuke Muratan kaikki sarjat ovat olleet loistavia. Nautin seurata hänen kehitystään etenkin Eyeshield 21-sarjan aikana.\nYana Toboso tulee heti ensimmäisenä mieleen. Kuroshistuji on yksi parhaista mangoista, joite olen koskaan lukenut. Juoni on mielenkiintoinen ja jännittävä, joltain osin jopa karmiva. Hahmot ovat omaperäisiä ja huumori vie hieman pois ahdistvia ja vakavia aiheita. Piirtojälki on kaunista ja vivahdeikasta.\nYoshihiro Takahashi on varmasti monelle tuttu Hopeanolen osalta. Olen aina ollut koiraihminen, joten koirat hahmoina miellyttävät minua. Piirtojälki on omaperäistä ja omalla tavallaan todella suloista. Hahmot ovat upeita, ja kaikki erilaisia vaikka hahmoja onkin paljon. Juoni mangasarjoissa mielenkiintoinen. Innolla odotan seuraavian sarjojen suomentamista, kunhan GDW loppuu ^^\nEli tuo lekendaarisen maineen saavuttaneen samuraisarjan, Blade of the Immortalin piirtäjä. BOTI yhdistää vahvaa henkilökuvausta, tarkkaa historiakerrontaa, huumoria ja ennen kaikkea veristä toimintaa...itse asiassa sen verran veristä, et alle lukioikäiset voi tuon suosiolla jättää kaupan/kirjaston hyllyyn. Hyvin raakaa väkivaltaa, kidutusta, raiskauksia jne. Ja Samura on tehnyt myös aimo nipun lyhyttarinoita, jossa huumori pääsee enemmän esiin, mutta esiin pääsee myös piirtäjälle ominaiset tarinat, joissa käsitellään kieroa seksuaalisuutta ja rankkoja aiheita(Googlettakaa ja lukekaa Bradharley's Driver omalla vastuulla)\nKoska Gintama... Taas samuraitarinoinnilla mennään, mutta selvä painotus häröllä huumorilla ja ihan puhtaalla häröilyllä. Mutta kuitenkin seassa niitä tarinakaaria, jotka yhdistävät tragediaa, toimintaa, komediaa ja loistavaa hahmonkehitystä hyvässä suhteessa. Huumori ei aina ole kovin hienostunutta(pippeli-, pieru-, oksennus- ja muuta eritehuumoria löytyy), mutta usein se iskee kuitenkin kovaa nauruhermoon. Hyvänä esimerkkinä vanha kissa-alieni, joka nyhtää kaupungin kodittomilta kissoilta kivekset, manatakseen esiin lohikäärme Shenlongin, jolta aikoo pyytää lisää...öh...energiaa koska vaimo on sängyssä kun kuollut kala...\nKentaro Miura: koska Berserk. Mieletön luomiskyky tällä kaverilla ja kaiken lisäksi helvetin hyvä piirtämään, todella yksityiskohtaista ja tarkkaa työtä.\nYusuke Murata: vaikka tää kaveri ei olekaan aivot Onepunch-Manin maailman, stoorin ja hahmojen takana, propsit pitää silti antaa hyvin yksityiskohtaisesta ja henkeäsalpaavasta piirtokyvystä. Myös hänen omat työt ovat todella hyviä.\nEiichiro Oda: vaikka One Piece onkin shonen manga, se on hyvä sellainen. Odalla on todella vaikuttava mielikuvitus, ja hän on mielestäni hyvä tarinankertoja.\nTässäpä ne taisikin sitten olla.


Lauantai, 27.10.2007 | Timo Heinonen\nBlogi, lauantaina 27.10.2007\nIllalla vielä ehdin ystävien kanssa Kerhon peliin. Nollilla mentiin varsinainen peliaika, mutta rankkareissa HPK hoiti pisteen Hämeeseen HIFK:lta.\nTyytyväinen ilme. Tänään kisasimme tallillamme vuoden ensimmäisen estekilpailun ja tällä kertaa en unohtanut rataa ja tuloksena Dom Cafeen elin Räppyn kanssa Pokaali ja Ruusuke voiton merkkinä.\nEilen aamulla saimme tiedon, että Marcus Grönholm keskeytti Japanin MM-rallissa ja eilinen päivä näytti jo siltä, että Kimi Räikkösen MM-kulta ei saakaan seurakseen Grönholmin kultaa. Moottoriurheilussa kuitenkin pitää aina katsoa kilpailu loppuun asti. Sen olen oppinut tehdessäni työtä motorsportin parissa ja tälläkin kertaa se kannatti. Lauantaiaamuun uutitse kertoivat, että myös Sebastien Loeb ajoi ulos ja keskeytti. MM-johto siis säilyy Grönholmin hyväksi kahteen viimeiseen MM-ralliin lähdettäessä ja lopputaistelusta tulee huikea. Harmillista oli myös toisen kilpailupäivän Jari-Matti Latvalan ulosajo. Latvala ajoi loistavasti avauspäivän ja piti johtopaikkaakin kakkostallin autolla pitkään, mutta sitten pieni virhe ja ulosajo. Isoa virhettä ei näissä vauhdeissa ja näillä autoilla tarvita. Mielenkiintoinen loppukausi kuitenkin tulossa.\nTänään julkisuuteen tuli myös tärkeä ja odotettu ulostulo opetusministeri Sari Sarkomaalta. Sarkomaa kertoi julkisuuteen kantansa yliopistojen leikkauksiin kertoen samalla, että hän peruisi 11 miljoonan euron ja tuhannen henkilötyövuoden leikkaukset yliopistoilta. Henkilöstösäästöt sisältyvät edellisen hallituksen tekemään valtionhallinnon tuottavuusohjelmaan. Idealtaan ihan hyvä, mutta harkitsematon juuri tällaisissa kohdissa joissa henkilöstösäästöihin ei ole varaa. Toivotaan, että sinivihreä hallitus korjaa tämänkin virheen.\nAamulehdessä julkaistussa haastattelussa Sarkomaa toteaa minusta aivan oikein, että ”tuottavuusohjelma on yliopistojen kannalta järjetön ja sen tarkistaminen on välttämätöntä. Opettajien määrää suhteessa opiskelijoihin ei voida parantaa, jos saman aikaan pitää vähentää ihmisiä.”\nNyt olisi syytä neuvotteluissa muuttaa tuota tuottavuusohjelman osaa ainakin yliopistojen osalta ja taata näin yliopistoille aito mahdollisuus uusiutua yliopistouudistuksen myötä. Suuressa ehkä historian suurimmassa yliopistouudistuksessa on kyse siitä, että lisätään liopistojen omaa päätäntävaltaa mm. toiminnasta ja taloudestakin ja tässä työssä tuottavuusohjelma syö nyt minustakin pahasti toista jalkaa.\nTänään aamupäivä vapaata ja sitten Vaahteramäen Ratsutallille. Kisaamme tänään syksyn ensimmäisen estekilpailumme. Katsotaan miten sujuu. Illalla kutsutilaisuus HPK:n SM-liigaotteluun. Ohjelmaa siis tässäkin päivässä juuri sopivasti.\nMukava urheilupäivä takana. Aamulla kaikessa rauhassa vapaa-aikaa kotona ja pitkästä aikaa suorana myös Lauantaiseura. Sitten puinkin jo ratsastusvaatteet päälle ja suuntasin tallille. Ajattelin, että saa olla ulkona ja tallilla varmasti apukin tervetullutta. No aikalailla valmista kaikki jo kun menin, mutta olikin kiva vain olla ja katsella junnujen Pollux-kilpailua. Väliaikaohjelmana Homerus ja Klaara esittivät hyppyjään ja tämän jälkeen oli meidän vuoro kisata vuoden 2007 Nekun Maljan -mestaruudesta. Ratamestari oli jälleen rakentanut mielenkiintoisen taisi olla 9+5 esteen aikaradan, mutta sellaisen, missä oli myös mahdollisuus tehdä taktiikkaa ratsastettavien teiden suhteen. Ulkona tapahtuneen lämppärin jälkeen maneesissa vain varmistin, että Räpyllä kaikki ok ja yhteistyö pelaa ja lisäksi tarkistin kolme eri tievaihtoehtoa. Lopulta päätin kilpailuun lähteä jo perusradalta riskillä ja tehdä toisena ratsastajana pohjalle aika joka kestäisi. Loppuun asti aika kestikin vaikka heti perässäni Krista tekikin minusta päivän upeimman ratsastuksen. Nolla plus nolla -rata ja uusinnassakin vain 0,4 sekunttia minulle periksi. Mutta tyylikkäämpi suoritus – sen myönnän. Toisaalta tässä lajissa ei tyylipisteitä jaeta.\nMuutenkin päivä tarjosi varsin mallikkaita suorituksia ja oli ilo jälleen katsella omankin ryhmän ratsastajia kuinka vuodessa kehitystä tapahtunut ihmeesti. Onnea kaikille ratsukoille. Kanssanne oli jälleen kivaa. Kiitokset myös Vaahteramäen Ratsutallin väelle hienosta päivästä. Nämä tärkeitä meille.\nTässä hieman mallia miten nuoret hevoset hyppäävät. Klaara ja Homerus esiintyivät junnujen ja sennujen kilpailujen välissä.\nKilpailusta sitten Hämeenlinnan jäähalliin HPK:n ja HIFK:n peliin. Kolme erää 60 minuuttia mentiin maalitta ja vielä viiden minuutin jatkoaikakin. Rangaistuslaukauskilpailussa sitten peli ratkesi ja Kerho piti pisteet itsellään. Tärkeä voitto. Nyt vapaa ilta. Huomenna illansuussa Pekkalaan laituri nostamaan talviteloille ja hieman töitäkin päivään mahtuu alkuviikon kunnan ja seutukunnan jutuista.


Digitoimisto Tampere | Olbedesign\npoikkeavaa suunnittelua vuodesta 2008\nHei, uusi paras ystäväni! Minä olen Olli Toivonen. Tamperelainen, täysin itseoppinut graafinen suunnittelija ja verkkosuunnittelun ammattilainen.\nKaikki näkemäsi työt olen toteuttanut itse asiakaskontaktista julkaisuun asti.\nToteutan työt rehdisti käsityönä aina kun se on mahdollista. Vaikka eihän se järkevää ole, sanovat. Halvalla vaan!\nVaikka sivustoillani näkemäsi sisältö saattaakin olla hivenen kyseenalaisia, olen kyllä ihan tosissani. En vain aio alistua alan väsyneisiin muotteihin.\nOlbedesign on ollut toiminnassa jo vuoden 2008 tammikuusta alkaen. Voinet siis luottaa, että palvelu ja työn jälki on kyllä ihan asiallista ja varsin ammattitaitoista — vaikka jutut eivät sitä aina olisikaan. Kannattaa kokeilla.\n"Joka paljon lupaa, se vähän antaa."\n— Viisas suomalainen sananlasku\nKuten aina, myös Olbedesignin brändi on kehittynyt ja jalostunut vuosien saatossa. Alkuvaiheessa minua vähän jännitti eikä siinä sitten oikein uskaltanutkaan — olinhan astunut täysin uudelle pelikentälle. Alkuun sitä naiivisti luulee yritysviestinnän olevan sitä, että miellyttää jokaista harmaata virkamiestä ja kaduntallaajaa tauotta.\nOnneksi näin ei ole. Yritykselle onkin aikain saatossa kehittynyt melko... no, omaleimainen tyyli, josta joko todella pidetään tai sitten ei. Yleensä ei.\nSe on hyvä. Näin turhat diibadaaba-mehustelijat jäävät pois ja asiakkaiksi hakeutuu ainoastaan upeita ihmisiä ja varsin kiinnostavia persoonia. Kiitos.\nMutta miksi ylipäätään edes vaivautua markkinoimaan pliisua imagoa? Kyllä brändin tulee olla edes sen verran kiinnostava, että ihmiset hakeutuvat mieluummin yrityksen nettisivuille kuin jäävät katselemaan mökkinsä seinälle kuivuvaa maalikerrosta. Kannattaakin vertailla eri toimistoja. Löydätkö yhtäkään poikkipuolista sanaa vai pelkkää selkääntaputtelua?\nViestinnän on pakko miellyttää kaikkia!\n”Hohhoijaa, miks mä en oikein jaksa? Onko minussa jotain vikaa kenties?”\n— Tavanomaisen kollegan näkemys tuotoksistani\n"The hero is never the star of the story."\nOlet varmasti nyt jo huomannut, että tältä sivustolta et löydä tekstinpartta tahi valokuvaa, jotka eivät olisi tämän toimiston omaa käsialaa*.\nEntä mitä voin tehdä sinun vuoksesi?\nHakukoneoptimointi on yksi uusista palveluistani. Kunnollinen optimointi vaatii kuukausien seuranta-analyysejä sekä sisällön kulutusta ja kehitystä. Eli hyvin tarkkaa tutkimusta siitä, mikä asiakkaita kiinnostaa ja minne he palaavat yhä uudelleen. Kiinnostavia osioita hiotaan ja vähempiarvoista sisältöä ehostetaan kiinnostavaksi.\n* Paitsi sivun yläkuva itsestäni. Se ei ole minun ottama. En minäkään jumalauta kaikkeen veny. (Kuva: Jutta Virtanen)\nTekstisuunnittelu on myös erittäin olennainen osa työtäni. Olen siis jossain määrin myös copywriter. Mikäli tekstini iskevät täällä, blogissa ja somessa, olet tullut oikeaan paikkaan. Lähden mielelläni työstämään myös sinun tekstiäsi, jos sellaista tarvitset. Älä huoli, hallitsen myös asiallisen ilmaisun.\nJa, koska en ole kielitieteilijä, tekstit tarkistutetaan lopuksi oikolukijalla.\nValokuvauspalveluni kehittyy koko ajan. Voinkin hoitaa tarvittaessa myös valokuvausta tyytyväisyystakuun turvin, jos tarvitset kuvamateriaalia, joka ei itseltä onnistu. Käytössä myös aidot Lomo'Instant ja Polaroid -kamerat, jos sisäinen hipsterisi kuumottelee.\nTarvittaessa etsin ammattikuvaajan.\n"Ompa vitun rumia. Varmasti saa vihamiehen joulun pilalle." [sic]\n— Arvon kollegan näkemys Olbedesignin joulukorteista\nOmatoimiseen yksin työskentelyyn ja freelancer-yrittäjyyteen minut on ajanut se, että tykkään olla suorassa asiakaskontaktissa. Siis sekä myyjän, tekijän että asiakaspalvelijan roolissa.\nTottakai se olisi helpompaa työstää päivät valmiiksi pureskeltuja juttuja isossa toimistossa, mutta itselleni tärkeintä on työskentelyn vapaus.\nPäädyinkin yrittäjäksi, koska en halua keskusteluumme "välimiestä". Eli sitä tyyppiä, joka ammentaa ensin omista urahaaveistaan ja intresseistään. Se muuttaa aina keskustelun laatua.\nKoska kolmansia osapuolia välillämme ei nähdä, uskon, että me tulemme hienosti toimeen ja hommat luistaa. Tähtään aina vuosien asiakkuuteen.


Näin pysyt terveenä lentomatkalla | Terve.fi\nVarsinkin pitkät lentomatkat saattavat verottaa ihmisen terveyttä. Lentokoneen ilma, korkeus ja muut matkustajat saattavat aiheuttaa ongelmia, jotka voivat helpostikin pilata loman. Tässä muutama vinkki siihen, kuinka pidät itsesi terveenä myös lentokoneessa.\nVaikka lentokoneen ilma onkin yleisesti luultua puhtaampaa, on lentokoneen sisätiloissa paljon likaisia pintoja, jotka kätkevät paljon bakteereja.\nPese kätesi ja vältä koskettelemasta kasvojasi\nLepää hyvin ja juo tarpeeksi ennen koneeseen nousua\nKäytä desinfiointipyyhkeitä puhdistaaksesi likaisia pintoja ja käsiäsi\nKun käyt WC:ssä koske hanaan ja ovenkahvaan ainoastaan paperipyyhkeellä\nJos ei ole välttämätöntä, älä laita tavaroitasi lentokoneen lattialle\nPitkä lentomatka saattaa lisätä veritulpan riskiä joillakin ihmisillä. Koska kyseessä on vaarallinen ongelma, sitä kannattaa yrittää välttää kaikin tavoin. Yli neljä tuntia kestävä lento tuplaa veritulpan mahdollisuuden, ja riski saattaa pysyä korkealla kuukausia. Ole varuillasi, jos olet ylipainoinen, käytät estrogeenilääkitystä, sinulla on sydän-ja verisuonitauti tai olet raskaana.\nJuo tarpeeksi, mutta jätä alkoholi väliin\nTarkkaile kipua, punoitusta, arkuutta tai turvotusta jaloissa\nPyydä käytäväpaikka, jotta saat jaloitella lennon aikana\nSeiso ja kävele usein\nIstuessasi liikuttele varpaitasi ja jalkojasi


Toni Mattila, katosi autoineen kotoaan Valkealasta 2010 - MURHA.INFO\nToni Mattila, katosi autoineen kotoaan Valkealasta 2010\nViesti Kirjoittaja hipsulainen » Ke Syys 08, 2010 8:42 pm\n43-vuotias mies ja auto katosivat\nPoliisi etsii valkealalaista 43-vuotiasta Toni Mattilaa. Kadonneeksi ilmoitetun miehen tiedetään poistuneen kotoaan Valkealassa maanantaina 30. elokuuta noin kello 19.\nHän lähti ajamaan tummanharmaalla Mercedez Benz -merkkisellä henkilöautolla, jonka rekisteritunnus on LGH-291.\nKadonnut Mattila on 194 senttiä pitkä ja painaa noin sata kiloa. Hän on pukeutunut tummansinisiin housuihin ja valko-mustaan pusakkaan sekä mustiin kenkiin.\nMahdolliset havainnot miehestä voi ilmoittaa poliisille numeroon 071 873 5600.\nRe: Toni Mattila\nViesti Kirjoittaja Ilona80 » To Syys 09, 2010 10:00 pm\nVaatetuksesta ja autosta tuli vaan heti mieleen.\nJoskaan sillä ei varmaan ole merkitystä henkilön löytymisen kannalta.\nViesti Kirjoittaja S.T » To Syys 09, 2010 10:39 pm\nToni_Mattila.jpg (89.87 KiB) Katsottu 904 kertaa\nKuvalähde vaihdettu toimivaan\nViesti Kirjoittaja Lady Willows » Pe Syys 10, 2010 8:57 am\nIlona80 kirjoitti: Romani?\nTämä alkaa olla jo ihan hubaa.... Mersu ja tummansiniset housut, ja heti aletaan epäillä. Onneksi kuva lopettaa moiset oletukset. Tästä nähdään myös, että sanat tarkoittavat eri ihmisille hyvin erilaisia asioita, vaikka suomea puhummekin ilmeisimmin äidinkielenämme suurin osa täällä....\nViesti Kirjoittaja matlockb » Pe Syys 10, 2010 2:53 pm\nNormaalilta suomalaiselta mieheltä kuvassa ainakin näyttää. Tulee heti nopeasti ajateltuna vain kaksi tapausta lähihistoriasta missä kadonneen lisäksi autokin olisi edelleen kateissa, Juha Laitinen ja Mika Laiho(?).\nTodella outoa että iso ja mielestäni normaalinoloinen mies lähtee autollaan ajaelemaan ja sitten yllättäen katoaa kuin tuhka tuuleen, kai tähän jotain hämärää liittyy, itsetuhoisuutta? rikollisuutta? mahdollista kaikki vielä.\nViesti Kirjoittaja John Doe » Su Syys 12, 2010 4:54 pm\nKouvolan poliisi pyytää edelleen havaintoja kadonneesta 43-vuotiaasta Toni Mattilasta. Mattila poistui kotoaan Valkealasta 30.8.2010 klo 19.00. Mattilalla käytössä tumman harmaa Mercedez-Benz henkilöauto, jonka rekisteritunnus on LGH.291. Mattilan tuntomerkit: 194 cm ja 100 kg. Mattila pukeutunut katoamishetkellä tummansinisiin housuihin ja valkoiseen pusakkaan sekä tummiin kenkiin. Havaintoja pyydetään ilmoittamaan Kouvolan poliisin numeroon 0718735600.\nhttp://www.poliisi.fi/poliisi/kymenlaak ... 9C00454D85\nOlisko ajellu autoineen Kymijokeen? Aika erikoista, ettei autostakaan ole havaintoja keneltäkään/mistään.\nViesti Kirjoittaja soijiss » Ti Syys 14, 2010 1:21 pm\nSain justiinsa kuulla, että sunnuntaina kymijoesta ois löydetty joku vähän vanhemman miehen ruumis, jolla oli verkkarit jalassa. Tuli jotenkin heti tämä tapaus mieleen, vaikka ei selviäkkään millaiset ne tummansiniset housut on..\nVoisikohan olla tämä tapaus?\nViesti Kirjoittaja NancyDrew » Ke Syys 15, 2010 10:03 pm\nsoijiss kirjoitti: Sain justiinsa kuulla, että sunnuntaina kymijoesta ois löydetty joku vähän vanhemman miehen ruumis, jolla oli verkkarit jalassa. Tuli jotenkin heti tämä tapaus mieleen, vaikka ei selviäkkään millaiset ne tummansiniset housut on..\nOnkohan siellä suunnalla ketään muita kadonneita?\nViesti Kirjoittaja soijiss » To Syys 16, 2010 9:23 am\nEi nyt ainakaan näin äkkiseltään tule ketään muita mieleen.\nVoihan toki olla ihan joku muukin, jota ei vaikka ole edes kadonneeksi ilmoitettu..\nViesti Kirjoittaja Geissimummo » To Marras 18, 2010 5:29 pm\nNäitkö Tonia ja Mersua?\nKouvolan poliisi pyytää edelleen havaintoja kadonneesta 43-vuotiaasta Toni Mattilasta.\nMattila poistui kotoaan Valkealasta 30.8.2010 klo 19.00.\nMattilalla käytössä tumman harmaa Mercedez-Benz henkilöauto, jonka rekisteritunnus on LGH-291. Mattila on 194-senttinen ja satakiloinen.\nMattila pukeutunut katoamishetkellä tummansinisiin housuihin ja valkoiseen pusakkaan sekä tummiin kenkiin.\nHavaintoja pyydetään ilmoittamaan Kouvolan poliisin numeroon 071 8735 600.\nViesti Kirjoittaja Jimbeam » To Marras 18, 2010 11:14 pm\nMikähän mahtaa olla Tonin tarina? Eipä paljon vinkkejä miehestä ole tullut.\nIltalehti kyselee taas.\nVaikea homma, kun ei ole mitään lähtökohtia! Töissä? Perhettä? Ystäviä?\nLuulisin, että ainakin jonkun kanssa asui, vaiko naapuri nähny kotoaan poistuvan..\nViesti Kirjoittaja tyyppi85 » Pe Marras 19, 2010 1:57 am\ntulee mieleen näin ensimmäisinä ajatuksina:mies ja auto joko jossakin syvällä metsässä metsätiellä tai meren/järven/joen pohjassa...\nkieltämättä olisi kiva kuulla miehen taustoista,oliko perhettä,suuria velkoja,pettymyksiä ihmissuhdeasioissa,lähipiirissä kuolemantapausta hiljattain,tuttuja ulkomailla jne..\nViesti Kirjoittaja Ilona80 » Pe Marras 19, 2010 9:53 am\nLady Willows kirjoitti:\nEpäillä? Meinaatko tosiaan saada väännettyä jotain rasistista ajattelutapaa mun viestistä?\nAjatellaan, että lehdessä on uutisointi löytyneestä ruumiista, josta ei tiedetä sukupuolta tai ikää mutta vaatetuksena on vaikka pillifarkut, korkeakorkoiset saappaat ja olkaimeton toppi. Kyllä mun veikkaukset lähtis osoittamaan nuorta naista. Tuskin sitä koettaisiin röyhkeänä epäilemisenä....\nToni Mattilasta kerrottu ulkoinen habitus vaan lähti viittaamaan romaniin, enkä kyllä millään saa siitä mitään "epäilyjä" ja "moisia oletuksia", kun sen ääneen sanoin\nViesti Kirjoittaja Helmie » To Helmi 24, 2011 12:45 pm\n"17.02.2011 Ilmestyneessä Apu lehdessä, oli artikkeli Kadonneen Omaiset ry:stä ja mm. yhä kadonneesta Toni Mattilasta, kannattaa lukea." http://kadonneetihmiset.suntuubi.com/?cat=8&img=45\nOnko kenelläkään tallessa tuo Apu -lehti? Minua kiinnostaisi tuo juttu kokonaisuudessaan.\nViesti Kirjoittaja nuusku-nella » To Helmi 24, 2011 12:53 pm\nMelkoinen OT mutta on kadonnut vain muutama kuukausi ennen eilen otsikoihin noussutta Rami Rauniota ja samalta seudulta.


Rakkaudesta kirjoihin: Tiina Raevaara; Veri joka suonissasi virtaa\nTiina Raevaara; Veri joka suonissasi virtaa\nLike 2017, 303s.\nKun aamulla heräsin, oloni oli aavistuksen sekava, enkä saanut pelkoa kokonaan väistymään. Minusta tuntui kuin uni olisi osoittanut minulle jonkin virheen maailmasta. Kuin uni olisi peili, jonka avulla olisin nähnyt asioita, jotka muuten jäisivät huomaamatta. Nyt minulla on koko ajan kummallinen olo. Kaikki mitä täällä tapahtuu tuntuu jotenkin väärältä. Ehkä tämä menee ohi. Ehkä se johtuu pelkästä jännityksestä. Olen jonkin suuren äärellä.\nOikeastaan mielessäni pyörivän "bloggausjärjestyksen" mukaisesti minun piti postaaman tänään Krefeldin Syvyyteen. Toissayönä lukemani Tiina Raevaaran uusin romaani, Veri joka suonissasi virtaa, jätti kuitenkin sen verran hysteriaa lähentelevän olotilan, että puran sen tänne tässä ja nyt.\nJohanneksen ja varjomaisesti mukana kulkevan Aalon, miehen nuoruuden rakkauden tarina alkoi teoksessa Yö ei saa tulla. Korppinaiset jatkoi siitä, mihin edellinen osa päättyi. Tämä kolmas kirja lisää kierroksia niin melankoliseen kauhuun, että Edgar Allan Poekin kalpenee Raevaaran rinnalla.\nTavalla tai toisella tämäkin johtaa lopulta Aaloon, ainoaan naiseen, jota olen koskaan rakastanut. Niin kuin kaikki aina johtaa, kunnes hajoaa. Aivan kuin Aalo olisi ojentanut käden jostain toisesta todellisuudesta ja tönäissyt lasikaapin kumoon.\nKaikki alkaa helsinkiläisessä kelloliikkeessä, aivan kuten aloitusosa. Lukuisten menetysten painama, vain reilu kolmikymppinen Johannes on kokenut elämänsä aikana aivan liialliset määrät tuskaa. Eikä helpostusta ole luvassa. Jo asemalta saakka Johannesta seurannut aavemainen hahmo rojahtaa miehen kauhuksi sisään suljettuun kelloliikkeeseen. Nuorukainen näyttää elävältä kuolleelta, vain hätäisesti tämän rajan puolella sinnittelevältä hahmolta. Mies osoittautuu kelloliikkeen entisen omistajan, vanhan Teodorin romanialaiseksi sukulaiseksi.\nJa kuinka ollakaan, hän on onnistunut pakenemaan syrjäisessä vuoristossa sijaitsevasta laitoksesta, itse vampyyrien maasta, jossa myös Aaloa on hoidettu.\nPainajaismaisella tavalla kirjailija Raevaara kuljettaa surumielistä tarinaansa unenomaiseen todellisuuteen, joka on juuri sen verran realistinen, ettei lukiessa voi olla tuntematta vilunväristyksiä. Eihän tällaista voi tapahtua! Ja tapahtuu silti...\nVeri joka suonissasi virtaa lienee sarjan yön pimeä päätösosa. Mutta samalla teos on aivan ehdottomasti lukemisen arvoinen. Jopa täydellinen lohduttomuus voi olla yhtä kaunista kuin kaikki mahdolliset rajat ylittävä rakkaus.\nMonelle tavallisuus on kirosana: elämän pitäisi olla jatkuvaa seikkailua, yllätyksiä pursuavaa kaaosta, jossa edes seuraava hengenveto ei ole itsestäänselvyys. Minulle sellainen olisi painajaista. Todellinen, tavoiteltava elämä on ennustettavaa. Päivästä toiseen samanlaista.\nLähettänyt Annika klo tiistaina, huhtikuuta 18, 2017\nTunnisteet: arvostelukappaleet, kauhu, Like, psykologiset trillerit, suosikit, Tiina Raevaara, vampyyrit\nAnonyymi 23. toukokuuta 2017 klo 17.16\nPäätösosa?!? En tajunnut ns. loppuratkaisua. Ehkä olen tyhmä.\nK. K. Alongi; Ansassa\nKatja Kallio; Yön kantaja\nJa sitten bujoiluun\nJo Nesbø; Jano


Luonnollinen kotikuorinta - Askel Terveyteen\n· toukokuu 15, 2015\nKotikuorinta-aineen tai naamion tekeminen on hyvä konsti poistaa likaa, talkkia ja kuolleita ihosoluja kasvoilta. Niin mustapäät kuin aknekin saavat kuorinnassa kyytiä, ja samalla iho siloittuu ja ilmerypyt pehmenevät. Kuorintaseos on helppo tehdä muutamia tavallisia ruoka-aineita käyttäen ja tulokset näkyvät heti. Lue lisää siitä, miten kuorit ihosi helposti kotioloissa.\nMitä kuorinta tekee?\nKuorinta sananmukaisesti kuorii pois kuollutta ihoa ja likaa, jota kertyy kaikkien kasvoille, ja paljastaa alta kuultavan ja kimmoisan ihon. Kuorinta siloittaa epätasaisuuksia ja arpia, puhdistaa ihohuokoset niin, ettei mustapäitä ja finnejä pääse syntymään ja pehmentää jopa ryppyjä.\nKauneushoitoloista löytyy monenlaista eri kuorintaa, jotka usein ovat kuitenkin paljon kovempiotteisia kuin kotioloissa suoritettu kuorinta. Kosmetologi saattaa käyttää kuorinnassa esimerkiksi laseria ja kemiallisia kuorintavoiteita, mikä voi erityisesti herkkäihoiselle olla vähintäänkin epämukava kokemus.\nKokeile siis kasvisten ja hedelmien ihmeellistä voimaa ja sekoita omat luonnolliset ja hellävaraiset kuorinta-aineesi – näin säästät myös pitkän pennin ihonhoidossa!\nPuhdista kasvot huolellisesti ennen kuorintaa, huuhtele lämpimällä vedellä ja taputtele kuivaksi. Kuorittaessa ei kasvoilla saa olla yhtään meikkiä. Suosittelemme kuorinnan toteuttamista sellaisena viikonpäivänä, kun sinun ei tarvitse liikkua paljon ulkosalla, sillä aurinko voi vahingoittaa juuri kuorittua ihoa.\nKuorinnan jälkeen voit levittää kasvoille runsaan kerroksen kosteusvoidetta (omatekemää tai kaupasta ostettua). Muistathan, että silmien herkälle ja ohuelle iholle ei kuorintavoidetta tule laittaa.\nKuorinta suoritetaan useimmiten kasvoille, mutta voit kokeilla sitä myös kaulalle ja rintakehälle, käsiin, hartioille ja niskaan. Ruokakaapista löytyvistä aineista on helppo sekoittaa suurempiakin satseja koko kehon kuorintaan. Kuori vartalo kylpyhuoneessa ennen suihkua pahimman sottauksen välttämiseksi.\nParhaat luonnolliset kuorintamenetelmät\nMaissijauho ja sitruuna. Tarvitset yhden sitruunan, ruokalusikallisen sokeria, ruokalusikallisen maissijauhoa, kaksi ruokalusikallista ruusuvettä ja muutaman tipan sitruunan eteeristä öljyä. Sekoita maissijauho ruusuveteen niin, että siitä muodostuu tasainen tahna. Lisää sekaan sokeri, sitruunasta puristettu mehu ja eteerinen öljy. Sekoita kaikki ainekset tasaiseksi ja levitä sitten kasvoille pyöröliikkein hieroen. Anna seoksen vaikuttaa kasvoilla muutaman minuutin ajan ja huuhtele pois viileällä vedellä. Viimeistele käymällä kasvot läpi kasvovedellä.\nSokeri ja oliiviöljy. Tähän tarvitset kaksi ruokalusikallista sokeria, saman määrän oliiviöljyä ja puolikkaan ruokalusikallisen sitruunamehua. Sekoita kaikki ainekset keskenään kulhossa ja levitä sitten kasvoille pehmeästi hieroen. Anna kuorintavoiteen vaikuttaa kymmenen minuuttia ja huuhtele kylmällä vedellä, jotta ihohuokosesi sulkeutuvat.\nMansikat, jogurtti ja kaura. Tarvitset 3-4 mansikkaa, ruokalusikallisen maustamatonta jogurttia ja kaksi ruokalusikallista kaurahiutaleita. Leikkaa mansikoista kanta pois ja muussaa kulhossa yhdessä jugurtin ja kaurahiutaleiden kanssa, kunnes aineksista syntyy tasainen tahna. Tähän voit käyttää myös teho- tai sauvasekoitinta. Levitä kuorintavoide kasvoille ja anna sen imeytyä 15-20 minuuttia, ja huuhtele sen jälkeen kasvot huolellisesti kylmällä vedellä. Tämän kuorinnan voit tehdä kahdesti viikossa.\nSuola. Suolakuorintaa käytetään yleensä vain vartalon alueelle, sillä se soveltuu paremmin paksummalle iholle. Tarvitset neljä ruokalusikallista manteliöljyä ja muutaman tipan eteeristä laventeliöljyä. Sekoita öljyt ja ripaus suolaa keskenään (käytä tähän pienikiteistä merisuolaa) ja hiero pyörein liikkein hellävaroen iholle pienissä erissä. Anna seoksen vaikuttaa muutaman minuutin ajan ja huuhtele pois lämpimällä vedellä. Voit kuoria vartalon tällä menetelmällä kaksi kertaa viikossa.\nJogurtti ja suola. Sekoita muutama lusikallinen maustamatonta jogurttia ruokalusikalliseen hienojakoista merisuolaa. Levitä iholle kevyesti hieroen ja anna imeytyä 20 minuuttia, huuhtele pois lämpimällä vedellä.\nGreippi. Tämän simppelin kuorintavoiteen aineksina ovat pelkästään greipistä puristettu mehu ja ruokalusikallinen sokeria. Greippimehun hapot kuorivat ja puhdistavat hellävaraisesti samalla kun sokerikiteet poistavat kuolleen ihosolukon mekaanisesti. Sekoita ainekset keskenään, levitä kasvoille ja anna imeytyä muutaman minuutin ajan. Huuhtele kasvot lämpimällä vedellä. Voit suorittaa kuorinnan kolmesti viikossa, anna ihon rauhoittua ainakin päivän ajan kuorintojen välillä.\nTomaatti ja sitruuna. Tarvitset tomaatin, puolikkaan sitruunan mehun ja kaksi ruokalusikallista sokeria. Paloittele ja muussaa kypsä tomaatti, lisää sitten sitruunamehu ja sokeri. Levitä kasvojen iholle pyörein liikkein ja anna seoksen imeytyä 15 minuuttia. Viimeistele kuorinta huuhtomalla kasvot kylmällä vedellä.\nHiekkakuorinta. Tähän ei vaadita muuta kuin kesä ja hiekkaranta. Hiero hiekkaa märkiin jalkapohjiin ja pohkeisiin uimisen jälkeen. Parhaan lopputuloksen saat meren rannalla, sillä yksinään jo veden suola puhdistaa ihoa. Ihosi tuntuu uskomattoman pehmeältä tämän jälkeen.\nKahvi. Kahvinpurut kelpaavat moneen muuhunkin kuin vain kahvinkeittoon. Tähän kuorintaan tarvitset kaksi ruokalusikallista jauhettua kahvia ja kosteusvoidetta. Sekoita purut voiteen sekaan ja hiero kasvoille. Huuhdo seos pois lämpimällä vedellä, tee viimeinen huuhtelu viileällä vedellä ja viimeistele käymällä kasvot läpi kasvovedellä.\nHöyrykuorinta. Keitä satsi vettä kattilassa tai vedenkeittimessä ja kaada suureen kulhoon. Laita kasvosi suoraan kulhon yläpuolelle ja peitä pääsi pyyhkeellä. Pysyttele pyyhkeen alla niin kauan kuin pystyt. Voit myös kastaa pyyhkeen kiehuvaan veteen, puristaa kuivaksi ja laittaa kasvoille vähintään 15 minuutin ajaksi. Höyry avaa ihohuokoset ja pehmentää ihoa niin, että pääset helposti käsiksi finneihin ja mustapäihin. Voit puristella epäpuhtaudet pois hellävaroen (vain puhtain käsin).


Suzuki GS 1000 G 1 000 cm³ 1981 - Lahti - Moottoripyörä - Nettimoto\nSuzuki GS1000G vuosimallia 1981. Tästä projektia kevääseen. Jäänyt seisomaan muutama vuosi sitten, oman innostuksen lopahdettua. Moottori laakeroitu muutama vuosi sitten. Kulutusosat hyvässä kunnossa, mutta pientä laittoakin on. Soittamalla lisätietoja.\nMittarilukema 97 200 km Omistajia 4\nSuzuki GS1000G vuosimallia 1981. Tästä projektia kevääseen. Jäänyt seisomaan muutama vuosi sitten, oman innostuksen lopahdettua. Moottori laakeroitu muutama vuosi sitten. Kulutusosat hyvässä kunnossa, mutta pientä laittoakin on.\nSuzuki GS 1000cm³, '82, 20tkm\nSuzuki GS 1000cm³, '80, 83tkm\nNettimoto ID 2235816


Haluatko tuoda häikäisevän hehkua sisustusosi? Yksi helpoimmista tavoista valaistaa tila on lisätä lattiavalaisin..\nLattiavalaisimet antavat sisustukseen uskomattoman viehätysvoiman ja uskomattoman mukavuuden. Lisäksi niistä voi tulla upea huomion keskuksessa asunnossa, ja yleinen rakentava muoto ja hienostunut siluetti monipuolistavat kodityyliä, joka voi vaihdella eklektisestä parvella.\nTyylikkäät mallit yhdellä sävyllä\nOletko huomannut, että monissa moderneissa kattokruuneissa ja riipusvaihtoehdoissa on minimalistinen, teollinen ilme yhdellä varjolla? Esimerkiksi seuraava West Elmin omaisuus inspiroi tehtaan valaistus. Lasilamppuvarjo ja teräsjalusta antavat sille aliarvioinnin ja uskomattoman tyylikkyyden.\nLattiavalaisin West Elmiltä\nKirkkaanvihreä johto ja yksinkertainen hehkulamppu yhdistyvät epätavallisessa esineessä – tämä on suunnittelija Ana Whitein moderni puinen DIY-lattiavalaisin Edison-tyyliin. Tässä lisävarusteessa herkkä mintunväri on yhdistelty täydellisesti teksturoidun puun kanssa, mikä muodostaa viehättävän vaikutuksen tilassa..\nAna White -teoksen nykyteos\nMateriaalien sekoittaminen on toinen suosittu suunnittelutrendi! Paul Isabellan suunnittelema Crane Floor -mallissa on kaksisävyinen malli, joka luo voimakkaan kontrastin mattamustan ja messinkirakenteen välillä..\nLaserleikattu kartiomainen sävy on Jonathan Adlerin mestariteoksen Havana-lattiavalaisimen keskipiste. Säädettävä liitos rakenteeseen tekee tästä huonekalusta paitsi tyylikkään myös toiminnallisen.\nJonathan Adlerin tyylikäs projekti\nJos etsit budjettivalaistuksia, tutustu IKEA: n RANARP-tilaan, jossa on teollisuusmalli jauhemaalatulla teräksellä edulliseen hintaan.\nHalpa valaistuslaite valmistajalta IKEA\nJoskus valaisimet, joissa on useita polttimoita, lisäävät erityisen viehätyksen ja esteettisen vetovoiman koristeluun! Varjon pallomainen tyyli on mielenkiintoinen ominaisuus Kate Spade Saturday -tuotteissa. New Yorkin metroaseman sisäänkäynnin innoittamana asiantuntijat ovat luoneet kappaleen, jossa yhdistyvät mustattu metalli ja maitomainen lasi kahdessa sävyssä!\nAlkuperäinen lisävaruste West Elmiltä\nJos sinulla on tällainen lattiavalaisin, voit valaista helposti kodinsisustuksen pää- ja alueet! Tämän Tripel-lisävarusteen on suunnitellut Mermelada estudio. Teräs on rakennuksen tärkein materiaali, ja kromi viimeistely antaa ulkopinnalle uskomattoman viehätysvoiman.\nSV2: n nykyaikainen lamppu\nJonathan Adlerin Caracas Floor -koriste-elementin ainutlaatuinen vintage-ilme yhdistää kapenevan lampunvarjon ja marmorisen pohjan. Erinomainen hyvään valaistukseen!\nTuplavalo Jonathan Adler\nJoskus huoneistotila tarvitsee suuria suunnittelijakoristeita. Näillä Cortina-valaisimilla on valurautainen pohja ja himmeä lasi. Pablo Pardo on suunnitellut mallia kolmessa koossa.\nHuurrettu lasiesine huoneesta ja aluksella\nKodissasi voi olla akryylikalusteita, mutta oletko miettinyt vastaavia valaistusratkaisuja ?! Tube Top -valaisimen on suunnitellut Peter Stathis.\nRoom & Boardin akryylinen lattiavalaisin\nOlemme tuoneet huomioihisi upean valikoiman kodinsisustusvaihtoehtoja lattiavalaisimilla! Piditkö näistä sisustusvaihtoehdoista? Jaa ajatuksesi jättämällä kommentti alle …\nPuukattovalaisin – säännölliset geometriset muodot\nSuunnittelija lamput Koristeellinen valaistus ja sisätilojen valaistus


Mr. P: Amazon Kindle yllättävän hyvä laite\n27. helmikuu 2011, 20:48\nAmazon Kindle yllättävän hyvä laite\nAmazon Kindle 3 on yllättävän hyvä ebook-lukija. Sitä suhtautuu skeptisesti pienien laitteiden voimiin, kun pöytäkoneidenkin verraten rajattomat resurssit eivät aina riitä tyydyttävään PDF-lueskeluun. Kindle tekee monen asian hyvin, ja vieläpä niin pieneltä näytöltä.\nSain juuri luettua (luen harvakseltaan) Eric Raymondin kirjan The Art of Unix Programming, jossa käsitellään Unix-filosofiaa ja Unix-yhteisön menetelmiä kohteittain. Kirja jäi vähän reikäiseksi, mutta se oli kuitenkin tyydyttävä lukukokemus. Lopussa oli tunteellinen taistelukehotus hieman Chaplinin Diktaattorin lopun mukaiseen henkeen.\nMiten se sitten sujui. Kindle on suunniteltu ensisijaisesti puhtaan, koodatun tekstin esittämiseen. Mutta se onnistuu PDF-tekstien parissa oikein hyvin, koska lukuohjelmisto on erinomaisen hyvin tehty. Saattaapi olla Adoben käsialaa, en nyt muista. Joka tapauksessa PDF-lukija osaa trimmata turhan marginaalin pois sivujen reunoilta, jotta teksti parhaan mukaan pysyisi luettavassa koossa. Tästä huolimatta järkevintä oli asettaa Kindle vaakatilaan, ja tällöin teksti pysyi luettavan kokoisena. Tällöin ainakin Raymondin kirjan tapauksessa ruudulliselle mahtui sivun kolmannes.\nPystyasennossa Kindle ei trimmaile sivuja, vaan zoomaa koko sivun näytölle. Jos fontti on riittävän suuri, pystyy siitä tihrustamaan kaiken. Mutta eipä sitä jaksa kyllä sivua enempää. Kaikki sivut ja näytöt muistetaan erinomaisesti.\nZoomaustoiminnot ovat erinomaiset. Myös teksti kaivetaan PDF:stä ulos: tämä tarkoittaa esimerkiksi vieraiden sanojen automaattista tarkastamista sanakirjoista. Erittäin loistava toiminto mielestäni. TeX-tuotettuja PDF:iä se ei kuitenkaan osaa tulkita, mikä on sääli.\nPalstat ongelma myös Kindlelle\nEllei koko sivu mahdu kerralla näytille, on palstoitetun tekstin lukeminen tuskaista. Kindle tarjoaa zoomin tarkalla kohdentamisella, joten palstoitettua tekstiä tohtii kyllä lukea. Se on vain vaivalloista, kuten se on tietokoneeltakin. Mikäli joutuisin lukemaan enemmän palstoitettua tekstiä niin pitäisi investoida isompinäyttöiseen Kindle DX:ään.\nMutta yleisesti ottaen Kindlen pieni näyttö ei ole osoittanut mitään haasteita. PDF-tiedostot on luettavissa, kunhan fontit ovat yleensäkin edes jotain luettavankokoista. Ja niinhän ne ovat. Marginaalitapauksia en ole löytänyt, ja niissä voi olla sietämättömiä vaivoja. Ei paljoa nappailisi lukea 500-sivuista opasta ladottuna 8 pisteen Verdanalla. Paitsi, että sellainen on hyllyssä. Onneksi kyseessä on esiversio (laillisesti ostettu kuitenkin) — kunhan kirja valmistuu, siitä luvataan myös Kindlelle paremmin istuva mobi-versio.\nYhteenvetona Kindle on julmetun hyvä PDF-lukija. Vaikka tiedostot voivat olla isoja, niin Kindle jaksaa ne avata erittäin siedettävissä nopeuksissa. Ääripäitä en ole kokeillut — kuten Mikrobitin 100 megatavun näköispainoksia PDF-versiona. Melkein voisin vitosen veikata Kindlen hyväksi kuitenkin. Kyseessä on aidosti viimeistelty tuote myös teknologiasta nauttiville.\nKindle on suunniteltu mobi-formaattia varten. Se on ymmärtääkseni zipattu XHTML-tiedosto oheiskuvineen. Voin olla toki väärässäkin, mutta meidän tarkoituksiin yhdenvertaisuus on selvää. Omat HTML-tiedostot voi ujuttaa Kindlelle, kunhan tiedostopäätteen asettaa txt:ksi. En ole kokeillut kuvien kanssa, veikkaisin sen onnistuvan jollain konstilla.\nKindlelle varta vasten muotoillut kirjat ovat korkealaatuisia. Amazonin verkkokauppa toimii hävyttömän hyvin, mutta jotenkin selailulla ei saa hyvää kokonaiskuvaa tarjonnasta, ja käteen jää sisällöttömyyden vaikutelma. Se on selvästi väärä kuva. Kirjoista tarjotaan aika hyvät esikatseluversiot. Linuxin kernelistä kertovan kirjan näytteen tilasin ja siinä on huimasti yli 100 sivua luettavaa. Koko kirja oli kyllä turhan tyyris (30 taalaa) ja muuten, mutta säväyttää moisen suuret luvut. Onko 20 prosenttia kirjasta turhankin anteliasta? Kuitenkin kaikkia Kindle-kirjoja vaivaa korkeat hinnat. Jonkun mielestä kymppi uutuusromaanista on vähän, minusta se on paljon, kun en uutena ostaisi muutenkaan. Vanhat klassikot olettaa saavansa divarista reilusti alle kympin.\nMinulla on pari mobi-formaattiin pohjautuvaa kirjaa odottamassa. SICP (Structure and Intepration of Computer Programs) — ilmaisjakelussa oleva Scheme-opas, on kuulema kovaa kamaa. Skimmailen mobiversiota havaitsen siellä joitain haasteita ladonnan suhteen. Saa nähdä, ovatko kaikki tekniset mobikirjallisuudet samanlaisesti haasteellisia. Kiinteävälisiä fontteja, kuvioita ja kaavioita ei kai suunniteltu Kindlellä luettavaksi. Tekniseen kirjallisuuteen voi hyvinkin kannattaa pikemminkin etsiä PDF-versio, koska se toistuu enemmän uskollisena. Tyypilliset HTML:n ja PDF:n käytön erot näkyvät myös Kindlellä hyvin.\nMyös twitter toimii jollain tavalla selaimen välityksellä. Havaitsin toiminnon vain aika raskaana, mutta eihän sitä olekaan tarkoitettu tuollaisille alustoille käytettäväksi. Useimmille mobiililaitteille saa omat twittersovellukset nopeata käyttöä varten.\nNappasin kuvankin ulkonäkymistä. Vaikka käänsin kuvan etukäteen oikein päin, se silti meni kumolleen.\nJos luet — tai tykkäisit lukea, mutta tietokoneen näytöltä ei nappaa sitä tehdä — Kindle reilun satasen arvoisena laitteena voi olla hyvä veto. Itse kirjat Kindlen nettikaupassa ovat kalliita, mutta Kindle toimii erinomaisena PDF-lukijana, kunhan vakiolukemistoosi ei kuulu tihrufontein varustetut tekstit taikka palstoitetut kirjat. Suosittelen tätä laitetta erittäin lämpimästi.\n« Vuorokausi Twitterissä — Levytilahuolia »\nAmazon-tilausta Part Deux · 2009-06-03\nHyvää kesäkuuta kaikille, olitte sitten lomien tai töiden merkeissä lukemassa tai viihteellä. Vaikka teinkin juuri äskettäin omissa nimissäni pienimuotoista tilausta...


Saksan Holland edustuskelvottomana pois MM-kiekosta - Keskisuomalainen\nJääkiekon MM-kisat 08.05.2008 03:48\nSaksan Holland edustuskelvottomana pois MM-kiekosta\nSaksan jääkiekkomaajoukkueen puolustaja Jason Holland ei pelaa enää meneillään olevissa MM-kisoissa. Kanadalaissyntyinen Holland on edustuskelvoton Saksan joukkueessa. Saksa ei kuitenkaan menetä voittoaan Slovakiasta, vaikka käyttikin Hollandia sekä Suomea että Slovakiaa vastaan.\nHolland, 32, edusti Kanadaa nuorten MM-kisoissa 1996, ja tämä on jäänyt Saksan jääkiekkoliitolta huomioimatta. Tämän edustuksen takia Hollandilta vaaditaan neljän vuoden pelaamista Saksassa, ja hän on pelannut maan sarjassa vain kolme vuotta. Saksalaiset olettivat Hollandin selviävän kahden vuoden pelaamisella, joka vaaditaan pelaajilta, joilla ei ole taustaa arvokisoista entisen maansa riveissä.\n- En yrittänyt peitellä mitään. Luulin olevani edustuskelpoinen, kaikki luulivat niin, Holland ihmetteli.\nSaksan jääkiekkoliiton urheilutoimenjohtaja Franz Reindl otti vastuun tapahtuneesta.\n- Pyydän anteeksi. Toivon meidän vielä etenevän jatkopeleihin, Reindl totesi nolona.\nKansainvälinen jääkiekkoliitto IIHF perusteli Saksan joukkueen "armahtamista" sillä, että 5-0-luovutusvoiton antaminen Suomelle ja Slovakialle vaikuttaisi epäreilusti muihin joukkueisiin jatkokierroksilla. Suomeen asialla ei ole sen kummempaa vaikutusta, sillä Suomi voitti Saksan 5-1.


Masentavan viikon kuunteluja | Rajatapauksia – Punnitsematonta puhetta\n← Lauantain toivotut levyt\nKasarihevin marginaalissa →\nMasentavan viikon kuunteluja\nJulkaistu 25.3.2011\tby Mika\nTällä viikolla meinasi ostelu olla ihan lamassa. Johtuen paitsi huonoista fiiliksistä, niin kenties myös siitä etten löytänyt mitään ostettavaa. Mountainin vanha kokoelma sentään päivittyi postitse tuoreemmaksi tupla-cd:ksi ja pitsanhakureissulla löytyi Simpleen Teboililta Mana Manan Complete. Onneksi kuitenkin rouva halusi käydä vapaapäivänäni Savonlinnassa. Lapsille piti kuulemma saada kenkiä. Kaikkea sitä. Minä tietysti käytin tilanteen hyväkseni ja ratsasin marketit ynnä divarit. Viikko pelastui.\nMutta niistä hankinnoista (mm. Saara Suvanto, Procol Harum, Gary U.S. Bonds, Graham Parker) enemmän myöhemmin. Alkuviikko kului aiempien ostelujen -c-formaatin levyjen- läpikäynnillä. Lähinnä työmatkalla autossa.\nDave Lindholm – Kenen laulu. Singlekokoelma vuodelta -77. Kotimaan kielellä esitettyjen kappaleiden osalta ihan parasta Davea. Rockkukko, Voi kun riittäis pieni taivas ja pari Titta Spoutin laulamaa viisua ovat silkkaa klassikkokamaa, joita ilman suomalainen popmusiikki olisi paljon köyhempää.\nSe – …me tehtiin rakkautta. Yari Knuutinen on kovastikin arvostettu kaveri. Minulle Se ei vaan kolise. Ihmeellistä kilkutusta ja korneja tekstejä. Rokkaavat biisit ovat paikoin hyviä, mutta pianonkilkutushuokailuja en jaksa. Hämmentävää progea kesken kovimman punkkauden ja silti Se nauttii punkkareiden suosiota. Olen liian nuori ymmärtääkseni.\nMavis Staples – You are not alone. Ensialkuun olin valmis nostamaan tämän yhtä korkealle kuin pari Blind Boys of Alabaman Peter Gabrielin Real World -yhtiölle tekemää levyä, mutta ei tämä nyt ihan niin hyvä on. Silti erittäin hyvä ja varmasti nousee viime vuoden parhaiden levyjen listalleni.\nWigwam – Dark album. Kaltaiselleen musiikille äärimmäisen huonona ajankohtana ilmestynyt oikein mainio poplevy. Ehkä ei ihan Nuclear Nightclub, mutta ei juur muutakaan.\nLopuksi on vielä kommentoitava yksi tämän viikon jo mainitsemani hankinta, eli Mana Mana – Complete… kaikki. Jos psyyke ei ole kunnossa ei tätä kannata kuunnella. Voi meinaan jäädä viimeiseksi musiikkinautinnoksi, jos depressiivisessä vaiheessa kuuntelee.